घुंघरूओं की झंकार संग गूंजी संगीत की लहरियां
शिवरात्रिमहोत्सव में लोक कलाकारों ने अपनी कला का प्रदर्शन करते हुए शास्त्रीय संगीत, नृत्य और गायन के अलावा रंगमंच जैसी विधा को इंडोर में प्रदर्शित कर वाहवाही लूटी। एसवीएम स्कूल महाजन बाजार के सभागार में नृत्य, गायन एवं शास्त्रीय संगीत की महफिल भी जमी।
मेले के शोरोगुल से हटकर इस सांस्कृतिक संध्या में उस्ताद कलाकारों की स्वर लहरियों के अलावा कत्थक नर्तकों के घुंघरूओं की झंकार, सरोद, सितार और बांसुरी की मधुर तान ने श्रोताओं को जैसे सम्मोहित कर दिया। कार्यक्रम का आगाज अकादमी ऑफ आर्ट के छात्रों की ओर से प्रस्तुत सरस्वती वंदना से किया गया। जबकि पिछले 40 सालों से शास्त्रीय संगीत एवं नृत्य के क्षेत्र में सक्रिय संगीत सदन के कलाकारों गायन और नृत्य की बेहतरीन प्रस्तुतियां दी।
खाासकर पंडित लतेश और दीपाली की नटराज के रूप में जुगलबंदी ने शिवरात्रि पर्व को सार्थकता दी। वहीं हिमाचल के प्रथम पुरुष कथक स्नातक दिनेश गुप्ता ने होली के रंगों को नृत्य के माध्यम से उकेरा।
इस सांस्कृतिक संध्या की बेहतरीन प्रस्तुतियों में हिमाचली स्वर कोकिला के नाम से विख्यात शुक्ला शर्मा, जगदीश ठाकुर के राग बागेश्वरी, अनुपमा के अमोगी कान्हड़ा, पूर्णिमा के मिया मल्हार ने संगीत प्रेमियों को तृप्त किया।
संगीत सदन के कलाकारों ने भी दिखाया रंग
इसकेअलावा संगीत सदन के कलाकारों में ईशा डोगरा, इंद्रजीत सिंह, त्रिर्गत अकादमी के शिव, उर्मिला और उमेश का गायन श्रोताओं का पसंद आया। कार्यक्रम के दौरान लोक गायिका रूपेश्वरी शर्मा ने बेहतरीन अंदाज में मंच संचालन किया। कार्यक्रम का संयोजन जय कुमार ने किया। शिवरात्रि शास्त्रीय कार्यकम एवं लोकनाटकों के संयोजक लवन ठाकुर ने कहा कि सात सालों से ऐसे कार्यक्रमों का आयोजन किया जा रहा है।
राग-रागेश्वरी से मन को किया झंकृत
उस्तादअमजद अली खान के शिष्य एवं पंडित देवकीनंदन के पुत्र दीपक गौतम की ओर से सरोद पर राग रागेश्वरी और ख्माज बजाकर मन को झंकृत कर दिया। उमेश की सितार और निशांत की बांसुरी की धुन ने भी समा बांधा। वहीं पर तबले पर कुल्लू के सागर की संगत ने महफिल को चार चांद लगा दिए। मंडी के शुभम और कुल्लू अमित एवं जितेंद्र ठाकुर का तबला वादन भी प्रभावी रहा।
मंडी: शास्त्रीय संगीत संध्या में प्रस्तुति देते कलाकार।
क्लासिकल टाइम
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva kas_Deva